खेलों में भारत को विश्व विजेता बनाने के उद्देश्य के साथ प्रधानमंत्री नरेंद्र मोदी ने पिछले दिनों पहले ‘खेलो इंडिया स्कूल गेम्स’ का शुभारंभ किया। इस अवसर पर उन्होंने कहा कि ‘खेलो इंडिया सिर्फ कार्यक्रम नहीं है, बल्कि यह एक मिशन है।’ यह शानदार पहल इसलिए है कि इस आयोजन से विभिन्न खेलों के 17 साल से कम उम्र के 1,000 प्रतिभावान बच्चों का चयन किया जाएगा। इन चयनित बच्चों को सरकार अगले आठ साल तक अपनी प्रतिभा में और निखार लाने के लिए उच्च स्तर की न केवल प्रशिक्षण सुविधाएं मुहैया कराएगी बल्कि इस अवधि तक इन बच्चों को सालाना पांच लाख रुपए भी दिए जाएंगे।